**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. április 3- án 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Szórád Zoltán

 Tima Zoltán Ferenc

 képviselők

**Távol van**:Süle István képviselő

**Tanácskozási joggal jelen van:** Novák Edit aljegyző

Meghívott: Cseke Norbert ultrafutó

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Süle István képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**10/2019.( IV. 3.) önkormányzati határozat**

Nagyacsád Község Önkormányzatának képviselő-testülete 2019. április 3-i ülésének napirendjét az alábbiak szerint határozza meg:

1. Nagyacsád, Rákóczi és Kert utca aszfaltozására, bevezető földutak murvázására árajánlatok tárgyalása

Előadó: polgármester

1. Játszótéri játok beszerzésével kapcsolatos ügyek

Előadó:polgármester

1. Tulajdonosi hozzájárulás

 Előadó:polgármester

1. Vegyes ügyek
2. törvényességi felhívás
3. belső ellenőrzés összefoglaló jelentés
4. gyermekvédelmi beszámoló
5. Veszprém Megyei Katasztrófavédelmi Igazgatóság beszámoló
6. Cseke Norbert ultrafutó támogatási kérelme
7. Veszprém Megyei Katasztrófavédelmi Igazgatóság támgoatási kérelme

Előadó: polgármester

**Napirendek tárgyalása:**

**1)Nagyacsád, Rákóczi és Kert utca aszfaltozására, bevezető földutak murvázására árajánlatok tárgyalása**

**Előadó: polgármester**

Szalóky Nándor polgármester elmondja, hogy a Rákóczi, Kert utca aszfaltozására az árajánlatok megérkeztek. Ismerteti azok tartalmát. Az Erőss út Kft ajánlata a legkedvezőbb, mivel ő vállalta, hogy a bevezető utak murvázására megadott árból 50 %-ot elenged.

Tima Zoltán képviselő megkérdezi, hogy mikor jönnek csinálni.

Szalóky Nándor polgármester elmondja, hogy még áprilisban jönni fognak. Most dolgoznak a szomszéd településen, elképzelhető, hogy onnan egyből idejönnek.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**11/2019. (IV. 3.) önkormányzati határozata**

Nagyacsád Község Önkormányzatának Képviselő-testülete úgy döntött, hogy a Nagyacsád, Kert u., Rákóczi u. aszfaltozására, bevezető utak murvázására benyújtott árajánlatok közül ERŐSS ÚT Kereskedelmi és Szolgáltató KFT. (3373 Besenyőtelek, Fenyő utca 8.) árajánlatát fogadja el, Bruttó 10.862.158.- Ft összegben. Felhatalmazza a polgármestert a szerződés megkötésére.

Felelős: polgármester.

Határidő: azonnal

**2)Játszótéri játok beszerzésével kapcsolatos ügyek**

**Előadó:polgármester**

Szalóky Nándor polgármester elmondja, hogy a játék beszerzésekre kért árajánlatokat, de csak 1 árajánlat érkezett be, 1.902.247.-Ft összegben, Fair Play Trade Kft. ( 1171 Bp, Lokátor u. 7.). Tartalmaz mókuskereket, libikókát, karusszel hintát, rugós játékot, mozdonyt, pótkocsit.

Szakács Balázsné alpolgármester elmondja, hogy kell egy csúszda a régi mászókára. Ezek felállítása társadalmi munkában lesz?

Szlóky Nándor polgármester elmondja, hogy igen, társadalmi munkában.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**12/2019. (IV. 3.) önkormányzati határozata**

Nagyacsád Község Önkormányzatának Képviselő-testülete úgy döntött, hogy játszótéri eszközöket vásárol 1.902.247.-Ft összegben a Fair Play Trade Kft.-től ( 1171 Bp, Lokátor u. 7.), a benyújtott árajánlat szerint. Felhatalmazza a polgármester a szükséges intézkedések megtételére.

Felelős: polgármester

Határidő:azonnal

**3.)Tulajdonosi hozzájárulás**

**Előadó:polgármester**

Szalóky Nándor polgármester elmondja, hogy Császár Dániel nagyacsádi lakos kérelemmel fordult az önkormányzathoz, hogy az ingatlana előtti kiskapu és nagykapu előtti bejárónál az árkot szeretné lefedni. Javasolja, hogy járuljon hozzá a testület.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**13/2019. (IV. 3.) önkormányzati határozata**

Nagyacsád Község Önkormányzatának Képviselő-testülete hozzájárulását adja Császár Dániel Nagyacsád, Széchenyi u. 4. szám alatti lakos kérelmének, mely szerint ároklefedéssel parkolót kíván kialakítani a tulajdonát képező ingatlan előtt, azzal a kitétellel, hogy betonfedlapos megoldással kell kialakítani a csapadékvíz szikkasztó rendszert

Felelős: polgármester

Határidő:azonnal

**4)Vegyes ügyek**

**Előadó: polgármester**

a) Szalóky Nándor polgármester elmondja, hogy törvényességi felhívás érkezett a Települési Arculati Kézikönyvvel kapcsolatban. A készítő mérnökkel felvette a hivatal a kapcsolatot, a módosítások folyamatban vannak.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**14/2019. (IV. 3.) önkormányzati határozata**

Nagyacsád Község Önkormányzatának Képviselő-testülete úgy döntött, hogy tudomásul veszi a Veszprém Megyei Kormányhivatal által megküldött Törvényességi felhívást. Felkéri a polgármestert a szükséges intézkedések megtételére.

Felelős: aljegyző, polgármester

Határidő:azonnal

b)Szalóky Nándor polgármester elmondja, hogy megküldte a belső ellenőrzést végző szervezet az éves jelentést. Szerencsére nagy hiányosságok nincsenek, az átháramoltatott víziközmű vagyon könyveléstechnikai megoldására, javítására már megvan a megoldás, várhatóan májusban megtörténik.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**15/2019. (IV. 3.) önkormányzati határozata**

Az önkormányzat 2018. évi összefoglaló ellenőrzési jelentés elfogadása.

Nagyacsád Község Önkormányzat Képviselő-testülete Magyarország helyi önkormányzatokról szóló a 2011. évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az

államháztartásról szóló 2011. évi CXCV. törvény (1) bekezdés f)pontjában kapott felhatalmazás alapján az alábbi határozatot hozza:

1.Nagyacsád Község Önkormányzatának Képviselő-testülete Nagyacsád Község Önkormányzatnál 2018. évben végzett belső ellenőrzéséről szóló éves ellenőrzési jelentést a melléklet szerint elfogadja.

2.Nagyacsád Község Önkormányzatának Képviselő-testülete megbízza a polgármestert az intézkedési terv illetve a képviselő-testületi határozat eljuttatásával a belsőellenőrzés végző Bocskay és Társa Betéti Táraság.részére.

Felelős: polgármester

Határidő: azonnal

Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**16/2019. (IV. 3.) önkormányzati határozata**

Nagyacsád Község Önkormányzat költségvetési szervnél végzett témavizsgálati jelentésre történő intézkedési terv elfogadása.

Nagyacsád Község Önkormányzat Képviselő-testülete Magyarország helyi önkormányzatokról szóló a 2011.évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az államháztartásról szóló 2011. évi CXCV. törvény (1) bekezdés f) pontjában kapott felhatalmazás alapján az alábbi határozatot hozza:

1.Nagyacsád Község Önkormányzatnál végzett témavizsgálat belső ellenőrzése során feltárt hiányosságok megszüntetésére vonatkozó intézkedési tervet az előterjesztés szerint elfogadja.

Felelős: polgármester

Határidő: azonnal

c)Szalóky Nándor polgármester elmondja, hogy a Pápakörnyéki Önkormányzatok Feladatellátó Intézménye Család- és gyermekjóléti Szolgálata elkészítette a 2018 évi gyermekvédelmi beszámolóját. Ismerteti a tartalmát. Tájékoztatja a Képviselő-testületet, hogy nagy problémák nincsenek.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**17/2019. (IV. 3.) önkormányzati határozata**

Nagyacsád Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és gyermekjóléti Szolgálata elkészítette a 2018 évi munkájáról szóló beszámolót.

Felelős: polgármester

Határidő:azonnal

d)Szalóky Nándor polgármester elmondja, hogy Veszprém Megyei Katasztrófavédelmi Igazgatóság elkészítette beszámolóját a 2018. évi támogatás felhasználásáról. Ismerteti a beszámoló tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**18/2019. (IV. 3.) önkormányzati határozata**

Nagyacsád Község Önkormányzat Képviselő-testülete úgy döntött, hogy elfogadja az előterjesztés szerint a Veszprém Megyei Katasztrófavédelmi Igazgatóság Pápai Kirendeltsége elszámolását a 2018. évi támogatás felhasználásáról.

Felelős: polgármester

Határidő:azonnal

e)Szalóky Nándor polgármester elmondja, hogy Cseke Norbert ultrafutó támogatási kérelemmel fordult az önkormányzathoz. 2019. május 11-én megrendezésre kerülő Ultra Balatonon 221 km-t fog futni. Ez jelentős költséggel jár, ehhez kérné a támogatást. Az államháztartáson kívüli forrás átadás és átvételről szóló rendeletünk értelmében lehetőség van természetes személy támogatására. A támogatás esetén szerződést kötünk vele.

Felkéri Cseke Norbertet, hogy mondjon pár szót a versenyről.

Cseke Norbert meghívott elmondja, hogy ez egy 20.000 fős rendezvény, 32 óra áll rendelkezésre, hogy körbefussa a Balatont. 1 kísérő autó lesz, és 2 kerékpáros kísérő. Füredről indul a verseny, és oda is érkezik vissza.

Szakács Balázsné alpolgármester megkérdezi, hogy egyedül indul egyéniben?

Cseke Norbert meghívott elmondja, hogy nem, tavaly 380 fő indult egyéniben, 80 fő futotta le. 100 km-t futott már többször is a felkészülés folyamán, nem okozott problémát. Az egyesület nem tud támogatni, kb. 800 ezer Ft a felkészülés teljes költsége. Csak a nevezési díj 57 ezer Ft. sportitalok, felszerelés, vitaminok, nagyon nagy költséggel járnak.

Szalóky Nándor polgármester elmondja, hogy 30-50 ezer Ft körüli összegre gondolt, pólón, facebook-on megjelenik Nagyacsád , mint támogató.

A Képviselő –testület az 50 ezer Ft-ot javasolja.

Szalóky Nándor polgármester a vélemények ismeretében 50.000 Ft-ot javasol, megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**19/2019. (IV. 3.) önkormányzati határozata**

Nagyacsád Község Önkormányzat Képviselő-testülete úgy döntött, hogy 50.000.- Ft-tal támogatja Cseke Norbert 8522 Nagyacsád, Ifjúság u. 5. sz. alatti lakos ultrafutót. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

f) Szalóky Nándor polgármester elmondja, hogy támogatási kérelem érkezett a Veszprém Megyei Katasztrófavédelmi Igazgatóság Pápai Kirendeltségétől. 15.000.- Ft támogatást javasol.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**20/2019. (IV. 3.) önkormányzati határozata**

Nagyacsád Község Önkormányzat Képviselő-testülete úgy döntött, hogy 15.000.- Ft támogatást nyújt a Veszprém Megyei Katasztrófavédelmi Igazgatóág Pápai Kirendeltségének, a 2019. évi költségvetés terhére. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. április 3-i nyilvános ülést 18 óra 19 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**